**แนะนำจังหวัดนครสวรรค์**

**คำขวัญจังหวัดนครสวรรค์**

        " เมืองสี่แคว แห่มังกร พักผ่อนบึงบอระเพ็ด ปลารสเด็ดปากน้ำโพ "

**ประวัติความเป็นมา**

        นครสวรรค์เป็นเมืองโบราณซึ่งสันนิษฐานว่าตั้งขึ้นในสมัยกรุงสุโขทัย เป็นราชธานี โดยมีปรากฏชื่อในศิลาจารึกเรียกว่า เมืองพระบาง เป็นเมืองหน้าด่านสำคัญในการทำศึกสงครามมาทุกสมัย ตั้งแต่สมัยกรุงสุโขทัย กรุงธนบุรี จนถึงกรุงรัตนโกสินทร์ ตัวเมืองดั้งเดิมตั้งอยู่บริเวณเชิงเขาขาด(เขาฤาษี) จรดวัดหัวเมือง(วัดนครสวรรค์) ยังมีเชิงเทินดินเป็นแนวปรากฏอยู่ เมืองพระบาง ต่อมาได้เป็น เมืองชอนตะวัน เพราะตัวเมืองตั้งอยู่บนฝั่งตะวันตกของแม่น้ำเจ้าพระยา และหันหน้าเมืองไปทางแม่น้ำซึ่งอยู่ทางทิศตะวันออกทำให้แสงอาทิตย์ส่องเข้า หน้าเมืองตลอดเวลา แต่ภายหลังได้เปลี่ยนเป็น เมืองนครสวรรค์ เป็นศุภนิมิตอันดี

        นครสวรรค์ มีชื่อเรียกเป็นที่รู้จักแพร่หลายมาแต่เดิมว่า ปากน้ำโพ โดยปรากฏเรียกกันมาตั้งแต่ในสมัยกรุงศรีอยุธยา ตามประวัติศาสตร์ในคราวที่พระเจ้าหงสาวดีบุเรงนองยกทัพมาตีกรุงศรีอยุธยา ครั้งสมัยสมเด็จพระมหาจักรพรรดิ กองทัพเรือจากกรุงศรีอยุธยาได้ยกไปรับทัพข้าศึกที่ปากน้ำโพ แต่ด้านทัพข้าศึกไม่ไหว จึงล่าถอยกลับไป ที่มาของคำว่า ปากน้ำโพ สันนิษฐานได้ 2 ประการ คือ อาจมาจากคำว่า ปากน้ำโผล่ เพราะเป็นที่ปากน้ำปิง ยม และน่าน มาโผล่รวมกันเป็น ต้นแม่น้ำเจ้าพระยา หรืออีกประการหนึ่ง คือ มีต้นโพธิ์ขนาดใหญ่อยู่ตรงปากน้ำในบริเวณวัดโพธิ์ ซึ่งเป็นที่ตั้งศาลเจ้าพ่อกวนอูในปัจจุบัน จึงเรียกกันว่า ปากน้ำโพธิ์ ก็อาจเป็นได้

**ตราประจำจังหวัด**

        หมายถึง ตามคติทางศาสนาที่เชื่อถือกันมาว่าบนสวรรค์นั้นเป็นที่อยู่ของเหล่าเทพทั้ง หลาย และผู้มีบุญมากเท่านั้นจึงจะได้ไปบังเกิดในสวรรค์ มีวิมานเป็นที่สถิตอย่างสุขสบาย เมื่อจังหวัดนี้ชื่อว่า นครสวรรค์ แปลว่าเมืองของชาวสวรรค์ จึงได้นำเอา วิมาน มาเป็นสัญลักษณ์ของเมืองนี้ จังหวัดนครสวรรค์ ใช้อักษรย่อว่า นว

**ธงประจำจังหวัด**

ดอกไม้ประจำจังหวัด ชื่อดอกไม้ ดอกเสลา ต้นไม้ประจำจังหวัด ชื่อพรรณไม้ เสลา ชื่อวิทยาศาสตร์ Lagerstroemia loudonii

**อาณาเขต**

1. ที่ตั้งและขนาด ระยะทางจากกรุงเทพฯ ถึงจังหวัดนครสวรรค์ 237 กิโลเมตร พื้นที่ของจังหวัด 9,597,677 ตารางกิโลเมตร หรือ 5,998,548 ไร่ 2. อาณาเขต ติดต่อกับจังหวัดต่างๆ ดังนี้ ทิศเหนือ ติดต่อกับ จังหวัดพิจิตร และกำแพงเพชร ทิศใต้ ติดต่อกับ จังหวัดลพบุรี, อุทัยธานี, ชัยนาท และสิงห์บุรี ทิศตะวันออก ติดต่อกับ จังหวัดเพชรบูรณ์ ทิศตะวันตก ติดต่อกับ จังหวัดตาก

**ลักษณะภูมิประเทศ**

        ตามลักษณะภูมิศาสตร์โดยทั่วไป ส่วนใหญ่เป็นที่ราบลุ่มเหมาะแก่การเกษตร เป็นที่ราบประมาณ 3 ใน 4 ของพื้นที่จังหวัด มีแม่น้ำสายสำคัญคือ แม่น้ำปิง แม่น้ำยม และแม่น้ำน่าน ไหลมารวมกันเป็น แม่น้ำเจ้าพระยา ไหลผ่านช่วงกลางของจังหวัด แม่น้ำที่กล่าวได้แบ่งพื้นที่ของจังหวัดออกเป็นด้านตะวันออกและตะวันตก และมีเพียง 6 อำเภอที่ตั้งอยู่บนแม่น้ำสายหลัก สภาพภูมิประเทศทางด้านทิศตะวันตกของจังหวัดมีภูเขาสลับซับซ้อนและเป็นป่าทึบ ในเขตอำเภอลาดยาว อำเภอแม่วงก์ อำเภอแม่เปินและอำเภอชุมตาบง พื้นที่ป่าของจังหวัดเป็นสภาพป่าที่เชื่อมโยงติดต่อกับป่าห้วยขาแข้งของ จังหวัดอุทัยธานีในส่วนทางใต้ของอำเภอแม่วงก์ ส่วนบนของอำเภอแม่วงก์และอำเภอลาดยาวเป็นส่วนติดต่อกับป่าทึบของจังหวัดตาก ที่เชื่อมโยงไปถึงป่าทุ่งใหญ่นเรศวรของจังหวัดกาญจนบุรี

        สภาพพื้นที่ส่วนใหญ่ของจังหวัด เป็นที่ราบค่อนข้างเรียบแคบบริเวณที่ราบลุ่มแม่น้ำ โดยเฉพาะตอนกลางของจังหวัด ซึ่งอยู่ในเขตอำเมืองฯ, อำเภอบรรพตพิสัย, อำเภอชุมแสง, อำเภอท่าตะโก, อำเภอโกรกพระ และอำเภอพยุหะคีรี สภาพพื้นที่ทางทิศตะวันตก (เขตอำเภอลาดยาว, อำเภอแม่วงก์, อำเภอแม่เปิน และอำเภอชุมตาบง) และทิศตะวันออก (เขตอำเภอหนองบัว, อำเภอไพศาลี, อำเภอตากฟ้า และอำเภอตาคลี) มีลักษณะเป็นแบบลอนลูกคลื่น ยกตัวขึ้นจากตอนกลางของจังหวัด สูงจากระดับน้ำทะเลปานกลาง 50-150 เมตร

**ลักษณะภูมิอากาศ**

        มีลักษณะร้อนชื้น มีช่วงฤดูฝนและฤดูแล้งที่เห็นเด่นชัด ฤดูฝนได้รับอิทธิพลจากมรสุมตะวันตกเฉียงใต้อยู่ในช่วงเดือนตุลาคม ส่วนฤดูหนาวอยู่ในช่วงเดือนตุลาคมถึงมกราคมได้รับอิทธิพลความเย็นมาจากลม มรสุมตะวันออกเฉียงเหนือ สำหรับปี 2552 ช่วงเดือนมกราคมมีอากาศหนาว อุณหภูมิต่ำสุด 11.50 องศาเซลเซียส และช่วงเดือนมีนาคมถึงเดือนพฤษภาคม มีอากาศร้อนถึงร้อนจัด อุณหภูมิสูงสุด 39.80 องศาเซลเซียส อุณหภูมิเฉลี่ย 28.0 องศาเซลเซียส ปริมาณน้ำฝนเฉลี่ย 1,155.50 มิลลิลิตร และฝนตกทั้งหมด 112 วัน

        สภาพภูมิอากาศของจังหวัดนครสวรรค์ สัมพันธ์กับปริมาณน้ำฝนในแต่ละปี หากปีใดปริมาณน้ำฝนมากกว่า 1,200 มิลลิเมตรต่อปี จะเกิดปัญหาน้ำท่วม ถ้าปริมาณฝน ต่ำกว่า 1,000 มิลลิเมตรต่อปี จะประสบปัญหาฝนแล้ง ทั้งนี้สืบเนื่องจากสภาพพื้นที่ของจังหวัดที่มีลักษณะคล้ายท้องกระทะ หรือผีเสื้อกางปีกบิน

ข้อมูล : สถานีอุตุนิยมวิทยานครสวรรค์

**แหล่งท่องเที่ยวนครสวรรค์**

[](http://www.thailowernorth.com/lowernorth/main/attraction/view/356)อุทยานนกน้ำ อุทยานนกน้ำ เป็นส่วนหนึงของบึงบอระเพ็ด ดูแลโดยสถานีพัฒนาและส่งเสริมการอนุรักษ์พันธุ์สัตว์ป่าบึงบอระเพ็ดพื้นที่เขตห้ามล่าสัตว์ป่าบึงบอระเพ็ด

http://www.thailowernorth.com/lowernorth/main/attraction/view/356#.Wn3ekSXFLIU

[](http://www.thailowernorth.com/lowernorth/main/attraction/view/401)

สัมผัสความงามของทุ่งทานตะวัน ช่วง ธันวาคม 53 ถึง มกราคม 54 ดอกทานตะวัน เริ่มทะยอยบานตั้งแต่เดือนพฤศจิการยน จนไปถึงปลายเดือน ธันวาคม ทุ่งทานตะวัน กระจายอยู่ทั่วไปทุกตำบล

http://www.thailowernorth.com/lowernorth/main/attraction/view/401#.Wn3efiXFLIU

[](http://www.thailowernorth.com/lowernorth/main/attraction/view/398)

สวนรุกขชาติ 100 ปี กรมป่าไม้ (ซับสมบูรณ์) กรมป่าไม้หรือที่เรียกกันว่า สวนรุกขชาติซับสมบูรณ์ได้รับประกาศตั้งเมื่อปี พ.ศ. 2539   
http://www.thailowernorth.com/lowernorth/main/attraction/view/398#.Wn3epyXFLIU

[](http://www.thailowernorth.com/lowernorth/main/attraction/view/345)

วันนี้อยากแนะนำ ตลาดสดขนาดใหญ่ที่ชาวนครสวรรค์เรียกกันว่า "ตลาดศรีนคร" เป็นศูนย์รวมพ่อค้าแม่ค้าของจังหวัด มีสินค้ามากมาย ผัก ผลไม้ อาหารสำเร็จรูป ของหวานก็มีนะครับ

http://www.thailowernorth.com/lowernorth/main/attraction/view/345#.Wn3exCXFLIU

**ของฝากนครสวรรค์**

ผลิตภัณฑ์งานช้างแกะสลัก

เป็นงานหัตถกรรมของ อ. พยุหะคีรี มีตั้งแต่เครื่องประดับชิ้นเล็กๆ อย่างกำไล ตุ้มหู

ลูกชิ้นปลากราย

ทำจากเนื้อปลากรายล้วนๆ นำมาปรุงได้หลากหลายเมนู เช่น ยำลูกชิ้นปลากราย ลูกชิ้นปลากรายลวกจิ้ม ฯลฯ

ขนมเปี๊ยะนมสด(โมจิ)

ขนมโมจิ ของฝากขึ้นชื่อของ จ. นครสวรรค์ มีหลายไส้ให้เลือกชิม เช่น ไส้ถั่ว งาดำ เผือก ชาเขียว ไข่เค็ม หรือรวมรส หาซื้อได้บริเวณตัวเมืองนครสวรรค์

ปุยฝ้ายสวรรค์

ขนมมงคล ปุยฝ้ายสวรรค์ ขนมปุยฝ้ายเป็นขนมมงคล จึงเป็นที่นิยมของชาวไทยและจีนที่จะสรรหาเพื่อมอบเป็นของฝาก เมื่อไปเยี่ยมเยือนหรืองานฉลองในเทศกาลต่างๆเช่น วันเกิด เปิดร้าน

**เทศกาลนครสวรรค์**

ประเพณีแห่เจ้าพ่อ เจ้าแม่ปากน้ำโพ

เป็นประเพณีของชาวไทยเชื้อสายจีนที่อาศัยอยู่ในจังหวัดนครสวรรค์ จัดขึ้นเป็นประจำทุกปีในช่วงเทศกาลตรุษจีน เพื่อความเป็นศิริมงคล การแห่เจ้านี้เริ่มทำครั้งแรกในปี พ.ศ. 2475

ประเพณีการแข่งเรือยาว

ประเพณีแข่งเรือ เป็นประเพณีที่สำคัญของจังหวัดนครสวรรค์ มีมาตั้งแต่อดีต เริ่มโดยชาวบ้านที่อาศัยอยู่ริมแม่น้ำ จะเป็นฝีพาย จัดแข่งขันในช่วงน้ำหลาก หลังออกพรรษาเดือน 11 คือ

ประเพณีลอยกระทงสาย

บ้านหน้าผา อำเภอเมืองนครสวรรค์ จังหวัดนครสวรรค์ เมื่อใกล้วันที่จะมีพิธีลอยกระทงสาย ชาวบ้านหน้าผา จำนำกะลาที่เก็บสะสมไว้ตลอดทั้งปีมา ทำความสะอาด

ประเพณีสงกรานต์

ประเพณีสงกรานต์ ของชาวจังหวัดนครสวรรค์ จัดขึ้นเป็นประจำทุกปีในแต่ละท้องถิ่น โดยจะมีการตักบาตรข้าวสาร และอาหารแห้งในวัด และสถานที่ราชการ มีการสงฆ์น้ำพระ รดน้ำดำหัวผู้ใหญ่